Lisa 1
Kaitseväe peastaabi 
väljaõppeosakonna ülema 26.06.2025
kirja nr KV-3.1-3/25/13829 juurde

Kaitseväe 2025. a jalgpalli meistrivõistluste juhend

1.	Eesmärk: arendada Kaitseväes jalgpalli ja selgitada välja kaitseväe meister jalgpallis 2025. aastal.
2.	Aeg ja koht: 	12.–13. august 2025. Vasalemma (Vasalemma kool, Lemmaru küla, Lääne-Harju vald, Harju maakond, 76101) ja Keila (Ehitajate tee 13, Keila) kunstmuruväljakul.
2.1.	Mandaat 12.08.2025 alates kella 09.00 võistlus staadionil.
3.	Eelülesandmine: 	
3.1.	osalemisest ja majutussoovist tuleb teavitada staabi- ja sidepataljoni kehalise kasvatuse spetsialisti meiliaadressil rain.oopik@mil.ee hiljemalt 04.08.2025 kella 12.00-ks. 
3.2.	Toidule registreerimine vastavalt kehtivale korrale, Ämari või Paldiski toitlustuskompleksi ülemale. Võistlustele saabudes esitavad võistkonnad nõuetekohaselt täidetud ülesandmislehe (lisa 2) võistluse korraldajale. 
3.3.	Eelülesandmiseta saabunud võistkondi võistlustele ei lubata.
4.	Osavõtjad:	üksuste võistkonnad vastavalt Kaitseväe 2025. aasta meistrivõistluste üldjuhendi punktile 4.7 (KVJ 08.01.2025 kk nr 19). Võistkonna suurus on 15 mängijat.
5.	Võistlustingimused:	
5.1.	mänguaeg 15+15 min, väljakul 6+1 mängijat.
5.2.	Mängitakse kunstmuruga jalgpalliväljakul.
5.3.	Toimub kaks mängu üheaegselt.
5.4.	Väravate suurus 5x2 m, penalti löömise koht 7,5 m kaugusel. Väravavahiala suurus 21x10 m. 
5.5.	Vahetused toimuvad jooksvalt. Suluseisu ei fikseerita.
6.	Võistluste orienteeruv ajakava:
12.08.2025 alagrupimängud, kohamängud;
		13.08.2025 kohamängud, orienteeruvalt kell 17:00 autasustamine.
7.	Tulemuste arvestus: 
7.1.	turniir toimub alagruppides, 2025. aasta spordivõistluste koondarvestuse parimad võistkonnad (KüVJ, KuP, SP VaP ja MeV) paigutatakse erinevatesse alagruppidesse. 
7.2.	Turniiri- ja kohamängude süsteem selgitatakse pärast eelülesandmist ning mängude ajakava saadetakse hiljemalt 07.08.2025 kella 10.00.
8.	Autasustamine: 
8.1.	kolme esimest võistkonda autasustatakse karikaga ja võistkonna liikmeid medaliga; 
8.2.	Kaitseväe meistriks tulnud võistkonda autasustatakse Kaitseväe meistri särgiga; 
8.3.	võistlustel enim väravaid löönud mängijat ja võistkondade esindajate hääletustulemuste põhjal parimat mängijat ning parimat väravavahti autasustataks diviisi staabi- ja sidepataljoni meenega.

Meelis Stamm
KVPS väljaõppeosakonna 
Kaitseväe spordi peaspetsialist